**Sociālās iekļaušanas politikas koordinācijas komitejas sēdes**

PROTOKOLS Nr. 3

**2024.** **gada 2. oktobrī**

**plkst. 14:00**

Teams platforma

Sapulces ID: 384 683 315 184

Ieejas kods: UaScJH

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītājs** | |
| Ingus Alliks | Labklājības ministrijas (turpmāk – LM) valsts sekretārs |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | LM Sociālās politikas plānošanas un attīstības departamenta direktores vietniece |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļas vecākā eksperte |
| Ilona Jekele | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Elvijs Kalnkambers | Ekonomikas ministrijas Mājokļu politikas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta vecākā referente |
| Irīna Meļņika | Biedrības „Latvijas Cilvēku ar īpašām vajadzībām sadarbības organizācija „Sustento”” komunikāciju vadītāja |
| Ludis Neiders | Ekonomikas ministrijas Analītikas dienesta ekonomists |
| Olga Ozola | Izglītības un zinātnes ministrijas Izglītības departamenta direktora vietniece iekļaujošas izglītības jautājumos |
| Evita Ozoliņa | Kurzemes plānošanas reģiona administrācijas vadītāja |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilona Puide | VARAM Pašvaldību departamenta Pašvaldību pārraudzības nodaļas vecākā eksperte |
| Mārīte Rozentāle | Biedrības „EAPN-Latvia” valdes locekle |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Dace Strautkalne | Zemgales plānošanas reģiona galvenā speciāliste sociālajos jautājumos |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Vita Vīlistere | Valsts policijas Galvenās kārtības policijas pārvaldes Prevencijas vadības biroja Daudznozaru prevencijas nodaļas priekšniece |
| Vaira Vucāne | Nodibinājuma “Latvijas Bērnu fonds” viceprezidente |
|  |  |

**Sēdē nepiedalās:**

|  |  |  |
| --- | --- | --- |
| Aija Barča | biedrības “Latvijas Pensionāru federācija” priekšsēdētāja | |
| Edīte Bēvalde | biedrības “Latvijas Lauku sieviešu apvienības” pārstāve | |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante | |
| Guna Kalniņa-Priede | Vidzemes plānošanas reģiona Administrācijas vadītāja | |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece | |
| Evita Kuriga | Ārlietu ministrijas Eiropas Savienības Koordinācijas un politiku departamenta, COREPER I sagatavošanas nodaļas vecākā referente |
| Iluta Lāce | biedrības „Centrs “MARTA”” vadītāja | |
| Jānis Šnakšis | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītājs | |

**Citi sēdes dalībnieki:**

|  |  |
| --- | --- |
| Nita Jirgensone | Valsts kancelejas Pārresoru koordinācijas departamenta Valsts attīstības nodaļas konsultante |
| Astra Kaļāne | Finanšu ministrijas (turpmāk – FM) Tiešo nodokļu departamenta direktore |
| Deniss Kretalovs | LM projekta “Vienlīdzīgu iespēju un nediskriminācijas veicināšana” vadītājs |
| Lelde Riteniece Balode | Valsts administrācijas skolas Resursu pārvaldības daļas vadītāja |
| Ilmārs Šņucins | FM valsts sekretāra vietnieks nodokļu, muitas un grāmatvedības jautājumos |
| Ērika Todjēre | Valsts kancelejas Valsts pārvaldes politikas departamenta Cilvēkresursu politikas nodaļas vadītāja |
| Sanita Vasiļjeva | LM Sociālās politikas plānošanas un attīstības departamenta direktore |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 02.10.2024. sēdes darba kārtība:**

1. Komitejas sēdes atklāšana un darba kārtības apstiprināšana.
2. Plānotās izmaiņas nodokļu politikā 2025. gadā.
3. Grozījumi komitejas nolikumā. Informācija par projektu “Vienlīdzīgu iespēju un nediskriminācijas veicināšana”[[1]](#footnote-1).
4. Citi jautājumi.
5. **Komitejas sēdes atklāšana un darba kārtības apstiprināšana.**

**­ (I.Alliks)**

**I.Alliks** atklāj trešo šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

**2. Plānotās izmaiņas nodokļu politikā 2025. gadā.**

**(I. Šņucins)**

(S.Vasiļjeva, P.Leiškalns, M.Svirskis)

Komitejas vadītājs I.Alliks informē, ka viens no jautājumiem, kas komitejas darba programmā bija iekļauts 2023.gadā, ir izmaiņas nodokļu politikā. Tiek dots vārds Ilmāram Šņucinam, Finanšu ministrijas valsts sekretāra vietniekam nodokļu, muitas un grāmatvedības jautājumos, lai sniegtu informāciju par plānotajām izmaiņām nodokļu politikā 2025. gadā.

I.Šņucins sniedz prezentāciju par informatīvajā ziņojumā «Par valsts budžeta ieņēmumu un nodokļu politikas pārskatīšanu 2025. – 2027. gadā» iekļautajām izmaiņām attiecībā uz darbaspēka nodokļiem, kā arī citiem pasākumiem saistībā ar akcīzes nodokli, pievienotās vērtības nodokli, iedzīvotāju ienākuma nodokli u.c.

S.Vasiļjeva jautā, vai, ņemot vērā, ka viens no nodokļu politikas mērķiem bija ienākumu nevienlīdzības mazināšana, FM ir vērtējusi, kā minētās nodokļu izmaiņas ietekmēs ienākumu nevienlīdzības un arī monetārās nabadzības rādītājus. Otrs jautājums saistībā ar akcīzes nodokļa izmaiņām, kas skars benzīna un transporta izdevumu pieaugumu, vai ir analizēts, kā tas ietekmēs preču un pakalpojumu izmaksas, iedzīvotāju maksātspēju un reālo ienākumu izmaiņas?

I.Šņucins atbild, ka nodokļu izmaiņu ietekme uz ienākumu nevienlīdzību būs neliela, jo 1.ienākumu decile jau šobrīd nav nodokļu maksātāja, taču 2. un 3.decili ietekmēs lielā mērā. Ar šo vienu nodokli ienākumu nevienlīdzības problēmu nevar atrisināt, jo nabadzīgāko iedzīvotāju grupas galvenokārt saņem pabalstus un pensijas. Attiecībā uz akcīzes nodokli jāvērtē, kā tas ietekmēs citus pakalpojumus, taču tiek pieņemts, ka ietekme būs salīdzinoši neliela. Min speciālu ES fondu[[2]](#footnote-2), ko plānots izmantot, lai risinātu transporta nabadzības jautājumus.

P.Leiškalns pateicas FM par diferencētā neapliekamā minimuma atcelšanu. Komentē, ka salīdzināt nodokļu slogu starp valstīm pie tik atšķirīgām nodokļu sistēmām nav korekti. Attiecībā uz ienākumu nevienlīdzību uzskata, ka šis piedāvājums palielinās ienākumu nevienlīdzību starp mājsaimniecībām ar un bez apgādībā esošiem bērniem.

M.Svirskis komentē attiecībā uz minimālās darba algas izmaiņām, aicinot nākotnē virzīties uz minimālās darba algas noteikšanu 50% apmērā no vidējās darba algas, par ko mutiski ir arī vienošanās panākta ar darba devējiem. Jautā, vai LM varētu minēto nosacījumu par 50% iestrādāt MK noteikumu projektā?

I.Alliks uzsver, ka šī vienošanās ir jāpanāk sociālo partneru starpā. Šobrīd MK noteikumu projekts ir piecu dienu saskaņošanas procesā. Taču konceptuāli LM nav iebildumu par minimālās darba algas noteikšanu 50% apmērā no vidējās darba algas.

M.Svirskis piebilst, ka darbinieki ar zemajām algām negūst to lielāko labumu no piedāvātās nodokļu reformas un zemākajās ienākumu grupās ir svarīgi katru gadu minimālo darba algu palielināt.

*Nolemj: pieņemt zināšanai sniegto informāciju.*

1. **Citi jautājumi.**

**(E.Kūla, D.Kretalovs)**

(I.Alliks, D.Strautkalne)

E.Kūla informē, ka komitejas nolikums tika apstiprināts 2007.gadā pirmajā komitejas sēdē. Nolikums ir grozīts tikai vienu reizi, un, pārskatot tajā iekļautās normas, secināms, ka būtu jāveic vairāki precizējumi, jo situācija ir mainījusies attiecībā uz konkrētiem nolikumā iekļautajiem uzdevumiem.

Vienlaikus E.Kūla informē, ka LM šobrīd tiek īstenots projekts “Vienlīdzīgu iespēju un nediskriminācijas veicināšana”. Šī pasākuma uzraudzībai Ministru kabineta īstenošanas noteikumos[[3]](#footnote-3) ir paredzēts veidot Uzraudzības padomi, kuras sastāvā jābūt LM, Izglītības un zinātnes ministrijas, Tieslietu ministrijas, Kultūras ministrijas, Valsts kancelejas, Valsts Administrācijas skolas, LPS, sociālo partneru un citiem biedrību un nodibinājumu pārstāvjiem. Tā kā gandrīz visas institūcijas ir pārstāvētas šajā komitejā (izņemot Valsts kanceleju un Valsts Administrācijas skolu, kurus esam uzaicinājuši uz šo sēdi), mūsuprāt, nebūtu lietderīgi veidot jaunu padomi, bet šīs komitejas ietvaros veikt šī projekta uzraudzību, ņemot vērā, ka pasākums ir saistīts ar sociālās iekļaušanas tēmu. E.Kūla atgādina, ka komitejai jau ir bijusi līdzvērtīga pieredze ar projektu uzraudzību iepriekšējā ES struktūrfondu plānošanas periodā īstenotajiem projektiem, kuru ietvaros tika veikti ikgadēji nabadzības pētījumi un izstrādāta mājsaimniecību relatīvo izdevumu budžeta metodoloģija. Plānots, ka aptuveni divas reizes gadā komitejas sēdes darba kārtībā kā viens no jautājumiem būtu minētā projekta aktivitātes. Ņemot vērā minēto, komitejai ir jālemj, vai atbalstām šo priekšlikumu, kā rezultātā būs nepieciešams veikt attiecīgus grozījumus komitejas nolikumā. Pirms lēmuma pieņemšanas projekta vadītājs Deniss Kretalovs sniegs prezentāciju par projekta mērķi un plānotājām aktivitātēm.

D.Kretalovs sniedz prezentāciju par projekta “Vienlīdzīgu iespēju un nediskriminācijas veicināšana” mērķi, mērķa grupām un projekta darbībām.

D.Strautkalne jautā, vai ir identificēti uzņēmumi, kuros tiks ieviests minētais projekts, proti, vai tās ir projektā definētās pašvaldības?

D.Kretalovs atbild, ka projektā nav definētas konkrētas pašvaldības, bet ir definēts konkrēts atbalsta saņēmēju skaits. Uzsver, ka tas būs viens no komitejas, ja tā atbalstīs minētā projekta uzraudzības pienākumu pildīšanu, uzdevumiem, proti, komiteja izvērtēs, kurs pašvaldības tiks iekļautas izmēģinājumprojektā.

I.Alliks jautā komitejas locekļu konceptuālo viedokli par minēto jautājumu, lūdzot E.Kūlai precizēt tālākās darbības.

E.Kūla informē, ka komitejas locekļiem saskaņošanai tiks izsūtīti komitejas nolikuma grozījumi, kuros tiks ietverts punkts par minētā projekta uzraudzību.

I.Alliks rezumē, ka konceptuāli iebildumi par minēto jautājumu netiek saņemti, tādejādi tuvākajā laikā plānota rakstveida saskaņošanas procedūra par grozījumiem komitejas nolikumā.

*Nolemj: konceptuāli atbalstīt projekta “Vienlīdzīgu iespēju un nediskriminācijas veicināšana” uzraudzību komitejas ietvaros. E.Kūlai nosūtīt rakstveida saskaņošanai grozījumus komitejas nolikumā.*

1. **Citi jautājumi.**

**(I.Alliks)**

(P.Leiškalns)

I.Alliks informē, ka pēdējā š.g. komitejas sēde plānota š.g. 18.decembrī plkst. 14:00.

P.Leiškalns jautā, vai pēdējā komitejas plānota klātienē?

I.Alliks atbild, ka izvērtēsim minēto priekšlikumu, komitejas sēdi, iespējams, organizējot hibrīda režīmā.

*Sēdi beidz plkst. 15:02.*

Pielikumā:

1. FM prezentācija “INFORMATĪVAIS ZIŅOJUMS «Par valsts budžeta ieņēmumu un nodokļu politikas pārskatīšanu 2025. – 2027. gadā»” (30 slaidi);
2. LM prezentācija “Vienlīdzīgu iespēju un nediskriminācijas veicināšana” (6 slaidi).

Komitejas vadītājs (paraksts\*) I.Alliks

Protokolēja (paraksts\*) E.Kūla

1. Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.1. pasākums "Vienlīdzīgu iespēju un nediskriminācijas veicināšana" (projekta Nr. 4.3.4.1/1/23/I/001) [↑](#footnote-ref-1)
2. Piezīme – Sociālais klimata fonds, kas paredz atbalstu t.sk. enerģētiskās nabadzības un transporta nabadzības riskam pakļautiem iedzīvotājiem. Par Fondu atbildīgās Klimata un enerģētikas ministrijas uzdevumā izveidota starpinstitūciju darba grupa, kura izstrādā Sociālā klimata plānu. Šī plāna ietvaros tiks noteikti atbalsta pasākumi, lai veicinātu sociāli taisnīgu pārkārtošanos uz klimatneitralitāti, risinot sociālo ietekmi, ko rada ēku un autotransporta sektoru iekļaušana ETS direktīvā (direktīva par emisiju kvotu tirdzniecības sistēmu) (ETS2), jo īpaši uz tām grupām, kuras skar enerģētiskā nabadzība vai transporta nabadzība). [↑](#footnote-ref-2)
3. 2023. gada 13. jūlija Ministru kabineta noteikumi Nr. 417 Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.1. pasākuma "Vienlīdzīgu iespēju un nediskriminācijas veicināšana" īstenošanas noteikumi [↑](#footnote-ref-3)